Têgêrayîşê Ciwananê Şorişgêran (TCŞ) çarçeweya hemleya “Werin Cenga Azadiyê” de bajarê Marsilya yê Fransa û bajarê Atina yê Yunanistanî de tecrîdê serê Rayberê Şarê Kurdî Abdullah Ocalanî protesto kerd.
Marsilya de ciwanan semtê Saint Josephî ra heta Roland Dorgelèsî rayraşîyayîşo meşaleyin kerd. Ciwanan badê rayraşîyayîşî eşkerayîye daye, bale ante tecrîdê giranî ser û vat heta azadîya fîzîkîye ya Ocalanî ê do tim payan ser bê.
Atina de zî  ciwanan kurna ke şiyênî girawa Aegina de tecrîd protesto kerd û dima girawa Aegina de zî vilawekî vila kerdî û dergehê tecrîdî de eşkerayîye daye. Ciwanan veng da CPT û dezgehanê eleqedaran ê Ewropa de wa wezîfeyê xo bîyarî ca.
